GIMNAZIJA DUBROVNIK

FRANA SUPILA 3

DUBROVNIK

Dubrovnik, 21. ožujka 2023. godine

PREDMET: Obrazloženje Izvještaja o Izvršenju za 1-12/2022.

Na temelju Zakona o proračunu (NN br.144/21) te pitanjem 62. Upitnika o fiskalnoj odgovornosti koji se sastavlja u skladu s Uredbom o sastavljanju Izjave o fiskalnoj odgovornosti, traži se izrada Izvještaja o izvršenju financijskog plana za proračunsko razdoblje 1-12/2022. te ga predstavljamo Školskom odboru, dana 30. ožujka 2023.g.

Gimnazija Dubrovnik kao proračunski korisnik proračuna jedinice lokalne i područne (regionalne) samouprave, financira se iz sljedećih izvora: DNŽ (opći prihodi i primici, investicijska ulaganja, natjecanja, školska shema voća); Vlastitih prihoda; Pomoći iz državnog proračuna (MZO) i donacija.

U listopadu 2021. prema uputi Upravnog odjela za financije DNŽ, izradili smo prijedlog trogodišnji financijski plan (plan prihoda i rashoda za 2022.g. i projekcije za 2023. i 2024.), koji je odobren na školskom odboru 20. prosinca 2021. a tijekom godine smo radili izmjene i dopune istog te na zahtjev DNŽ dostavili im rebalans 12.05.2022. Zadnji rebalans je izvršen u 9.mj.2022.g.

**PRIHOD IZ NADLEŽNOG PRORAČUNA – DNŽ**

*ZAKONSKI STANDARD USTANOVA U OBRAZOVANJU*:

DECENTRALIZIRANA SREDSTVA:

* OSIGURAVANJE UVJETA RADA ZA REDOVNO POSLOVANJE ŠKOLE - prihod od DNŽ sredstva namijenjena za materijalne i financijske rashode potrebne za realizaciju nastavnog plana i programa javnih potreba škole, po ispostavljenim zahtjevima i pristiglim računima, ostvaren je u iznosu od 745.000 kn što je 100% ukupno planiranog iznosa.
* INVESTICIJSKA ULAGANJA – ostvaren iznos od 222.730,68 kn za izmjenu kotlova za centralno grijanje škole 99,9% planiranog iznosa. Planirani iznos od 575.150 kn namjenjen je za energetsku obnovu dvorane međutim sredstva su prenamjenjena za potrebe druge škole.

OSTALE POMOĆI:

* ŠKOLSKA SHEMA VOĆA – ostvaren iznos od 18.170,89 kn što je 75,9% planiranog iznosa jer nije potpisan Ugovor za školsku godinu 2022/23.

*PROGRAM USTANOVA IZNAD STANDARDA - DNŽ:*

* NATJECANJA IZ ZNANJA UČENIKA – ostvaren je iznos od 22.258,63 kn, što je 100% planiranog iznosa

**OSTALE POMOĆI – PRIHODI IZ DRŽAVNOG PRORAČUNA**

* MZO – ostvareni rashod u iznosu od 9.234.395,98 kn, što je 100,8% ukupno planiranog iznosa koristi se prema predviđenom planu
* MZO – MANJAK PRIHODA iz 2021.g. 16.346,00 za nepodmirene račune za Covid-testiranje zaposlenika i sudske presude u cjelosti je pokriven, ostvaren prihod u 2022.
* MZO –VIŠAK PRIHODA iz 2021.g. 26.400 kn za školske projekte: Nastava na otvorenom i Medijacija koji su uspješno provedeni.

**POMOĆI – FONDOVI EU**

* Pomoći iz državnog proračuna Agencije za mobilnost ERASMUS+ „Aktivno uči-planet ne muči“ prihod od 183.843kn realiziran je u 100% iznosu u odnosu na planirano, a rashod u 2022.g. je 106.580,58 kn, što je 58% prihoda, a nastavak realizacije projekta je u 2023.

**OSTALE AKTIVNOSTI ŠKOLE:**

* DONACIJE – ostvareno je 73.648,56 kn donacija, što je 105,2% planiranog iznosa
* Kapitalna donacija 20.000 kn – utrošit će se za kupnju potrebne opreme (fotokopirni aparat, skener, printer,...)
* Tekuće donacije - ostvareno je 53.648,56 kn utrošilo se namjenski za stručna usavršavanja nastavnika i studijska putovanja učenika te za uređenje školskog vrta i potrebe školskog kluba.
* DONACIJE – PRENESENA SREDSTVA iz 2021.g. 506kn za potrebe ŠŠK utrošit će se namjenski za potrebe kluba u 2023.g.

**DODATNE DJELATNOSTI ŠKOLE:**

* VLASTITI PRIHODI – ostvareni u iznosu od 335.560,32 kn što je 101,7% planiranog iznosa

*Prihod od Učeničkog servisa* 317.101,44 kn - realizacija planiranog očekuje se tijekom ljeta.

*Prihod od najma dvorane -* ostvaren u iznosu od 17.388,50

*Prihod od izdavanja duplikata svjedodžbi –* ostvaren u iznosu od 1.070,00

*Prihod od financijske imovine –* iznos od 0,24

* VLASTITI PRIHODI – PRENESENA SREDSTVA u iznosu od 29.518,98 kn utrošena su za pokriće tekućih potreba Učeničkog servisa, kao i tekućeg poslovanja škole.

Izvještaj o izvršenju financijskog plana za 1-12/2022. prema izvorima i ukupno te Realizacija vlastitih izvora iz riznice je u privitku dopisa.

Ravnateljica:

Katarina Tolja,

rav.mentor.